3.pielikums

Projektu iesniegumu atlases nolikumam

**Projekta iesniegumu vērtēšanas kritēriji**

Apstiprināti ar Uzraudzības komitejas 2016.gada 17.oktobra Lēmumu Nr.L-2016/61

*(PRECIZĒTI ATBILSTOŠI FINANŠU MINISTRIJAS 23.07.2020. METODIKAI NR.4.1. “EIROPAS REĢIONĀLĀS ATTĪSTĪBAS FONDA, EIROPAS SOCIĀLĀ FONDA UN KOHĒZIJAS FONDA PROJEKTU IESNIEGUMU ATLASES METODIKA 2014.-2020.GADAM”)*

|  |  |
| --- | --- |
| Darbības programmas nosaukums  | Izaugsme un nodarbinātība |
| Prioritārā virziena numurs un nosaukums  | 4.5. Veicināt zemu oglekļa emisiju stratēģijas visu veidu teritorijām, jo īpaši pilsētām, tostarp ilgtspējīgu intermodālo mobilitāti pilsētās un ar ietekmes mazināšanu saistītus pielāgošanās pasākumus |
| Specifiskā atbalsta mērķa numurs un nosaukums  | 4.5.1. Attīstīt videi draudzīgu sabiedriskā transporta infrastruktūru |
| Specifiskā atbalsta mērķa pasākuma numurs un nosaukums | 4.5.1.2.Attīstīt videi draudzīgu sabiedriskā transporta infrastruktūru (autobusi) |
| Projektu iesniegumu atlases veids | Ierobežota projektu iesniegumu atlase  |
| Atbildīgā iestāde | Satiksmes ministrija |
| Projektu iesniegumu atlases kārta | 3. projektu iesniegumu atlases kārta |

|  |  |  |
| --- | --- | --- |
| **1. VIENOTIE KRITĒRIJI** | **Vērtēšanas sistēma** | **Kritērija ietekme uz lēmuma pieņemšanu****(N; P)** |
| **Jā/ Nē** |
| 1.1. | Projekta iesniedzējs un sadarbības partneris (ja attiecināms) atbilst MK noteikumos par specifiskā atbalsta mērķa pasākuma īstenošanu projekta iesniedzējam izvirzītajām prasībām. |  | P |
| *Svītrots (Projekta iesnieguma veidlapa ir aizpildīta datorrakstā).* |
| 1.2. | Projekta iesniedzējam un sadarbības partnerim ir pietiekama administrēšanas, īstenošanas un finanšu kapacitāte projekta īstenošanai. |  | P |
| 1.3. | Projekta iesniedzējam un projekta sadarbības partnerim Latvijas Republikā projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro*. |  | P |
| 1.4. | Projekta iesniegums ir iesniegts Kohēzijas politikas fondu vadības informācijas sistēmā 2014.-2020.gadam. |  | P |
| 1.5. | Projekta iesnieguma veidlapa ir pilnībā aizpildīta latviešu valodā un atbilstoši MK noteikumos par specifiskā atbalsta mērķa pasākuma īstenošanu noteiktajam, projekta iesniegumam ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. |  | P |
| *Svītrots – apvienots ar 1.6.kritēriju (Projekta iesnieguma finanšu dati ir norādīti euro.)* |
| 1.6. | Projekta iesnieguma finanšu aprēķins ir izstrādāts aritmētiski precīzi, finanšu dati ir norādīti *euro* un ir atbilstošs MK noteikumu par specifiskā atbalsta mērķa īstenošanu un projekta iesnieguma veidlapas prasībām, kas noteiktas Ministru kabineta 2014.gada 16.decembra noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” 1.pielikumā. Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa pasākuma īstenošanu projektam noteiktajam ES fonda finansējuma apmēram. |  | P |
| *Svītrots – apvienots ar 1.6.kritēriju (Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa īstenošanu projektam noteiktajam ES fonda finansējuma apmēram).* |
| 1.7. | Projekta iesniegumā norādītā ES fonda atbalsta intensitāte nepārsniedz MK noteikumos par specifiskā atbalsta mērķa pasākuma īstenošanu noteikto ES fonda maksimālo atbalsta intensitāti. |  | P |
| 1.8. | Projekta iesniegumā iekļautās kopējās izmaksas (kopējās projekta attiecināmās izmaksas, kopējās projekta neattiecināmās izmaksas un kopējās projekta izmaksas), plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa pasākuma īstenošanu noteiktajām, t.sk. nepārsniedz noteikto izmaksu pozīciju apjomus un: |  | P |
| 1.8.1. ir saistītas ar projekta īstenošanu,  |
| 1.8.2. ir nepieciešamas projekta īstenošanai (projektā norādīto aktivitāšu īstenošanai, mērķa grupas vajadzību nodrošināšanai, definētās problēmas risināšanai),  |
| 1.8.3. nodrošina projektā izvirzītā mērķa un rādītāju sasniegšanu. |
| 1.9. | Projekta īstenošanas termiņi atbilst MK noteikumos par specifiskā atbalsta mērķa pasākuma īstenošanu noteiktajam projekta īstenošanas periodam. |  | P |
| 1.10. | Projekta mērķis atbilst MK noteikumos par specifiskā atbalsta mērķa pasākuma īstenošanu noteiktajam mērķim un uzraudzības rādītāji ir precīzi definēti, pamatoti un izmērāmi un tie sekmē MK noteikumos par specifiskā atbalsta mērķa īstenošanu noteikto rādītāju sasniegšanu. |  | P |
| *Svītrots – pievienots 1.10.kritērijam (Projekta iesniegumā plānotie sagaidāmie rezultāti un uzraudzības rādītāji ir precīzi definēti, pamatoti un izmērāmi un tie sekmē MK noteikumos par specifiskā atbalsta mērķa īstenošanu noteikto rādītāju sasniegšanu).* |
| 1.11. | Projekta iesniegumā plānotās projekta darbības: |  | P |
| 1.11.1. atbilst MK noteikumos par specifiskā atbalsta mērķa pasākuma īstenošanu noteiktajam un paredz saikni ar attiecīgajām atbalstāmajām darbībām; |
| 1.11.2. ir precīzi definētas un pamatotas, un tās risina projektā definētās problēmas. |
| 1.12. | Projekta iesniegumā plānotie publicitātes un informācijas izplatīšanas pasākumi atbilst Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 nosacījumiem, Ministru kabineta 2015.gada 17.februāra noteikumos Nr.87 „Kārtība, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana” noteiktajam. |  | P |
| 1.13. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. |  | P |
| 1.14. | Projekta iesniedzējs un sadarbības partneris (ja attiecināms) nav grūtībās nonācis saimnieciskās darbības veicējs. |  | N |
| 1.15. | Projekta izmaksu lietderīgums ir pamatots ar projekta izmaksu un ieguvumu analīzi. |  | P |
| 1.16. | Projekta iesniegumā norādītā mērķa grupa atbilst MK noteikumos par specifiskā atbalsta mērķa pasākuma īstenošanu noteiktajam. |  | P |
| 1.17. | Projekta iesniedzējs apņemas nodrošināt sasniegto rezultātu ilgtspēju pēc projekta pabeigšanas atbilstoši MK noteikumos par specifiskā atbalsta mērķa pasākuma īstenošanu noteiktajiem termiņiem. |  | P |
| 1.18. | Projekta iesniedzējs apņemas nodrošināt sasniegto rezultātu uzturēšanu un nodrošināt līdzekļus rezultātu uzturēšanai pēc projekta īstenošanas pabeigšanas atbilstoši MK noteikumos par pasākuma īstenošanu noteiktajiem termiņiem. |  | P |
| 1.19. | Projekta sadarbības partneris atbilst MK noteikumos par specifiskā atbalsta mērķa pasākuma īstenošanu noteiktajām prasībām (ja attiecināms). |  | P |
| 1.20. | Projekta iesniegumā ir definētas projekta sadarbības partnera plānotās darbības projekta ietvaros un tās atbilst MK noteikumos par specifiskā atbalsta mērķa pasākuma īstenošanu noteiktajām atbalstāmajām darbībām (ja attiecināms). |  | P |

|  |  |  |
| --- | --- | --- |
| **2. SPECIFISKIE ATBILSTĪBAS KRITĒRIJI** | **Vērtēšanas sistēma** | **Kritērija ietekme uz lēmuma pieņemšanu**(P) |
| **Jā/ Nē** |
| 2.1. | Projekts veicinās siltumnīcefekta gāzes emisiju samazināšanu. |  | P |
| 2.2. | Projekta iesniegumā plānotās darbības un rezultāts atbilst pašvaldības vai pašvaldības kapitālsabiedrības Attīstības programmā vai citā plānošanas dokumentā paredzētajām darbībām sabiedriskā transporta attīstības jomā. |  | P |
| 2.3. | Projekta iesniedzējam:  | P |
|  | 2.3.1. ja tā ir kapitālsabiedrība, kas nodrošina sabiedrisko pakalpojuma sniegšanu:2.3.1.1. tai ir noslēgts līgums ar pašvaldību par sabiedriskā transporta pakalpojuma sniegšanu sabiedriskā transporta maršruta tīklā ar autobusiem, kurš atbilst Regulas Nr. 1370/2007 4.pantā minētajiem nosacījumiem un,2.3.1.2. tai ir noslēgts līgums ar pašvaldību par sadarbību projekta īstenošanā vai cits sadarbību apliecinošs dokuments, identificējot projekta iesniedzēja un sadarbības partnera dalību projekta darbību īstenošanā, ņemot vērā pušu noslēgtos līgumus un projekta iesniedzējam deleģētās funkcijas. |  |
|  | 2.3.2. ja tā ir pašvaldība:2.3.2.1. tai ir noslēgts līgums ar kapitālsabiedrību, kura sniedz sabiedriskā transporta pakalpojumus, par sabiedriskā transporta pakalpojuma sniegšanu sabiedriskā transporta maršruta tīklā ar autobusiem, kurš atbilst Regulas Nr. 1370/2007 4.pantā minētajiem nosacījumiem;2.3.2.2. tai ir noslēgts līgums ar kapitālsabiedrību, kura sniedz sabiedriskā transporta pakalpojumus, par sadarbību projekta īstenošanā vai cits sadarbību apliecinošs dokuments, identificējot projekta iesniedzēja un sadarbības partnera dalību projekta darbību īstenošanā, ņemot vērā pušu noslēgtos līgumus un projekta iesniedzējam deleģētās funkcijas (ja attiecināms). |  |

|  |  |
| --- | --- |
| **3. KVALITĀTES KRITĒRIJI** | **Vērtēšanas sistēma** |
| **Punktu skaits** | **Vērtējums punktos** |
| 3.1. | Projektā iegādāto sabiedrisko transportlīdzekļu izmantojamais energoresurss: |
| 3.1.1. | Projektā paredzēts iegādāties tikai ar dīzeļdegvielu darbināmus sabiedriskos transportlīdzekļus, kuru dzinēji atbilst EURO V un zemākam standartam attiecībā uz emisijām. | 0 | Jāiegūst vismaz 1 punkts |
| 3.1.2. | Projektā paredzēts iegādāties tikai ar dīzeļdegvielu darbināmus sabiedriskos transportlīdzekļus, kuru dzinēji atbilst EURO VI standartam attiecībā uz emisijām. | 1 |
| 3.1.3. | Projektā paredzēts iegādāties sabiedriskos transportlīdzekļus ar duāliem degvielas dzinējiem (hibrīddzinēji), t.sk. esošo sabiedrisko transportlīdzekļu aprīkošana to videi draudzīgākai darbībai ar AER vai citiem alternatīvo degvielu veidiem. | 4 |
| 3.1.4. | Projektā paredzēts iegādāties tikai ar alternatīvo degvielu darbināmus sabiedriskos transportlīdzekļus. | 6 |
| 3.1.5. | Projektā paredzēts iegādāties tikai ar AER darbināmus sabiedriskos transportlīdzekļus. | 8 |
| 3.2. | Izmaksu efektivitātes rādītājs (investīcijas pret CO2 emisijassamazinājumu 10 gadu laikā (EUR/kg)): |
| 3.2.1. | Projekta investīciju efektivitātes rādītājs ir lielāks par vidējo projektu iesniegumu izmaksu atdeves novērtējuma rādītāju, un to starpība ir lielāka par 21 procentiem. | 1 | Kritērijs dod papildu punktus |
| 3.2.2. | Projekta investīciju efektivitātes rādītājs ir lielāks par vidējo projektu iesniegumu izmaksu atdeves novērtējuma rādītāju, un to starpība ir no 11 līdz 20 procentiem. | 4 |
| 3.2.3. | Projekta investīciju efektivitātes rādītājs ir vienāds ar vidējo projektu iesniegumu izmaksu atdeves novērtējuma rādītāju, to pārsniedz par 10 procentiem vai ir par 10 procentiem mazāks par to. | 6 |
| 3.2.4. | Projekta investīciju efektivitātes rādītājs ir mazāks par vidējo projektu iesniegumu izmaksu atdeves novērtējuma rādītāju, un to starpība ir no 11 līdz 20 procentiem. | 8 |
| 3.2.5. | Projekta investīciju efektivitātes rādītājs ir mazāks par vidējo projektu iesniegumu izmaksu atdeves novērtējuma rādītāju, un to starpība ir lielāka par 21 procentiem. | 10 |
| 3.3. | Investīciju ieguldījums videi draudzīgāka sabiedrisko transportlīdzekļu (autobusu) autoparka izveidē: |
| 3.3.1. | Projekta īstenošanas rezultātā līdz 20% no visiem pilsētas nozīmes maršrutos pasažieru pārvadājamos izmantojamajiem sabiedriskajiem transportlīdzekļiem būs videi draudzīgāki. | 0 | Kritērijs dod papildu punktus |
| 3.3.2. | Projekta īstenošanas rezultātā no 21% līdz 40% no visiem pilsētas nozīmes maršrutos pasažieru pārvadājamos izmantojamajiem sabiedriskajiem transportlīdzekļiem būs videi draudzīgāki. | 2 |
| 3.3.3. | Projekta īstenošanas rezultātā no 41% līdz 60% no visiem pilsētas nozīmes maršrutos pasažieru pārvadājamos izmantojamajiem sabiedriskajiem transportlīdzekļiem būs videi draudzīgāki. | 5 |
| 3.3.4. | Projekta īstenošanas rezultātā no 61% līdz 80% no visiem pilsētas nozīmes maršrutos pasažieru pārvadājamos izmantojamajiem sabiedriskajiem transportlīdzekļiem būs videi draudzīgāki. | 8 |
| 3.3.5. | Projekta īstenošanas rezultātā vairāk kā 81% no visiem pilsētas nozīmes maršrutos pasažieru pārvadājamos izmantojamajiem sabiedriskajiem transportlīdzekļiem būs videi draudzīgāki. | 10 |

|  |
| --- |
| **4.KVALITĀTES KRITĒRIJS PAR HORIZONTĀLAJIEM PRINCIPIEM**  |
| 4.1. | **Projekta ietekme uz horizontālo principu „Vienlīdzīgas iespējas”:** | Kritērijs dod papildu punktus |
| 4.1.1. Projekta iesniegumā ir iekļautas specifiskas darbības vides un informācijas pieejamības principu nodrošināšanai sabiedriskajos transportlīdzekļos papildu tām, kas noteiktas normatīvajos aktos. | 2 |
| 4.1.2. Projekta iesniegumā nav iekļautas specifiskas darbības vides un informācijas pieejamības principu nodrošināšanai sabiedriskajos transportlīdzekļos papildu tām, kas noteiktas normatīvajos aktos.  | 0 |
| 4.2. | **Projekta ietekme uz horizontālo principu “Ilgtspējīga attīstība”:** | Kritērijs dod papildu punktus |
| 4.2.1. veicot iepirkumus, konkursa nolikuma, atlases un vērtēšanas kritērijos tika/tiks piemēroti zaļā publiskā iepirkuma principi. | 2 |
| 4.2.2. veicot iepirkumus, konkursa nolikuma, atlases un vērtēšanas kritērijos netiek piemēroti zaļā publiskā iepirkuma principi. | 0 |
| KOPĀ (maksimālais punktu skaits) – 32.Minimālais punktu skaits izslēdzošajos kritērijos – 1.Ja kvalitātes kritērijā Nr. 3.1. saņemts 0 punkti, projekta iesniegumu precizē.Vērtējuma zem 1 punkta gadījumā projekta iesniegumu precizē. |

Piezīmes:

P – Kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ievērojot specifikā atbalsta mērķa projektu atlases nolikumā noteikto.

N – Kritērijs nav precizējams. Ir pieļaujami precizējumi tikai attiecībā uz tehniskiem, aritmētiskiem, redakcionāliem precizējumiem, piem., nav ieskanējusies kāda lapa vai konstatējama iespējama pārrakstīšanās kļūda, kā arī gadījumos, ja informācija projekta iesnieguma iesniegšanas brīdī nav pieejama, piem., nav pieejams ārvalstu saistītā uzņēmuma finanšu pārskats, lai varētu pārliecināties, ka uz projekta iesniedzēja saistīto personu grupu neattiecas neviena no Komisijas Regulas Nr. 651/2014 2. panta 18. punktā minētajām situācijām.